
PËR DISA SHTESA NË VENDIMIN NR. 356, DATË 19.4.2017, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘RIKUALIFIKIM URBAN NË TERRITORIN E BASHKISË VLORË’, FAZA I”

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të ligjit nr. 109/2017, “Për buxhetin e vitit 2018”, me propozimin e ministrit të Infrastrukturës dhe Energjisë, Këshilli i Ministrave,

VENDOSI:

Në vendimin nr. 356, datë 19.4.2017, të Këshillit të Ministrave, bëhen shtesat, si më poshtë vijon:  
1. Në tabelën me listën e pasurive që preken nga projekti “Rikualifikim urban në territorin e Bashkisë Vlorë, faza I”, shtohet numri rendor 18 (tetëmbëdhjetë), sipas tabelës bashkëlidhur këtij vendimi.
2. Vlera shtesë, prej 3 952 337.5 (tre milionë e nëntëqind e pesëdhjetë e dy mijë e treqind e tridhjetë e shtatë pikë pesë) lekësh, të përballohet nga llogaria “Fondi i shpronësimeve”, në Bankën e Shqipërisë.
3. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i miratuar për Ministrinë e Infrastrukturës dhe Energjisë. 
4. Ngarkohen Ministria e Infrastrukturës dhe Energjisë, Zyra Vendore e Regjistrimit të Pasurive të Paluajtshme Vlorë dhe Bashkia Vlorë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


	LISTA E PRONARËVE TË PASURIVE TË PALUAJTSHME PRONË PRIVATE, QË PREKEN NGA REALIZIMI I PROJEKTIT                            “RIKUALIFIKIM URBAN NË TERRITORIN E BASHKISË VLORË, FAZA I” , (SHTESA).

	

	
	
	
	
	
	
	
	
	
	
	
	
	

	Nr
	Emër Mbiemër
	 Zona Kadastrale
	Nr. Pasurisë
	Rrethi
	Sip. e ndërtimit (m2)
	Sip. e truallit (m2) 
	Çmimi i ndërtimit (l/m2)
	Çmimi i truallit (l/m2)
	Vlera e ndërtimit (lekë)
	Vlera e truallit (lekë)
	Vlera Totale  (lekë)
	Shënime

	1
	2
	3
	4
	5
	6
	7
	8
	9
	10
	11
	12
	13

	18
	Bashkëpronarët Çakërri, Koka, Kreshpaj dhe Alizoti
	ZK. 8602
	2/125
	Vlorë
	 ___ 
	                362.5 
	 ___ 
	                10,903 
	 ___ 
	        3,952,337.50 
	        3,952,337.50 
	Konfirmuar nga ZVRPP-ja Vlorë, Pasuri e llojit “truall”.

	
	
	
	
	
	
	
	
	
	
	
	
	

	
	VLERA TOTALE E SHPRONËSIMIT
	
	
	
	
	
	
	
	        3,952,337.50 
	





